**920212401673**

****

**БАЗАРАЛЫ Айару Мұратқызы,**

**«Turan» мектебінің оқушысы.**

**Жетекшісі: МАЙЛЫБАЙ Салиха Тұрсынбекқызы,**

**Шымкент қаласы**

**ҰСТАЗ – БІЛІМ ШЫРАҒЫ**

Ұстаз – ұлы есім. Менің ең алғашқы ұстазым – Салиха Тұрсынбекқызы. Ұстазыма айтар алғысым шексіз. Алғаш мектеп табалдырығын аттап келгеннен әліппені үйретіп, күн сәулесі сияқты бізге шуақ шашып, білім нәрімен сусындатты. Әрбірімізге жан-тәнімен, сүйіспеншілікпен үйретіп білімге деген құлшыныс пен шабытымызды аша білді. Менің ұстазым өзінің білімділігімен, жүріс-тұрысымен, жайдары мінезімен, тіпті сырт пішіні, киген киімімен де мен үшін үлгі тұтар зор тұлға болып менің кшкентай ғана жүрегімде мәңгі сақталады. Мен өзімнің ұстазыма ата-анамнан кем қарыздар емеспін:ата-анамнан өмір алсам, ал ұстазымнан өмірімді жақсы өткізу туралы білім алып жатырмын. Ата-анамыз біз өмірге келген күннен бастап: жүріп-тұруға, оқуға, санауға, жаза білуге, қоғамдық орындарда өзімізді қалай ұстау керек екендігін үйретеді. Алайда  ата-ананың үйде берілген тәрбиесі жеткіліксіз, өйткені олар балаға өзінің нәрестесі ретінде қарайды. Ата-анамыздан кейінгі ақылымен бөлісер, ар-ұятты бойғы сіңірер бірде-бір адам болса, ол – ұстаз. Ал  мектептегі ұстаз балаға жеке адам, тұлға ретінде қарайды. Менің ұстазым әдептілікті, әдемілікті, жақсылықты, ақылдылықты, парасаттылықты, адамгершілікті барлық адам баласының бойында болатын жақсы қасиеттерді үйретіп, өмірге баулып келеді. Әрбір айтқан сөзімізге мән беріп, тек жақсы сөз айтыңдар, болмаса үндемеңдер - деп тәрбелейді. Ұстазымның айтқан әрбір сөзі менің өмірлік қағидама арналғандай.

«Ұстаз болу – өз уақытыңды аямау, өзгенің уақытын аялау» - деп француз ойшылы Жан Жак Руссо айтпақшы, ұстаздардың еңбегі ерен. Шәкірт санасына білім нәрін сеуіп, ел болашағының өрендерін тәрбиелеп шығару - екінің бірінің қолынан келе де бермейді. Ұстаз болу – жүрек жылуын, мейірім шуағын, адамгершілік ұлылығын баланың бойына дарыту. Ұстаз болу – шәкіртке ата-анасындай болып тәрбие сыйлау. Ұстаз болу – жас ұрпақтың жарқын болашаққа барар жолын айқындап беру. Орыс ойшылы Анатолий Луначарский айтпақшы, «ұстаз – бұл жас ұрпақтың бойына ғасырлар бойы жинақталған барлық асылдарды сіңіруші, ал оларды соқыр сезімдерден, жамандықтардан және жұқпалы мерездерден аулақтатушы адам». Ал қазақтан шыққан қоғам қайраткері, ағартушы-ғалым Ахмет Байтұрсынов «мұғалім – мектептің жаны» деп бағалаған. Осыдан-ақ, ұстаз деген – ұлы есім екенін талассыз аңғаруға болады. Себебі, ұстазға деген құрмет бәрінен биік тұрады.Ұстаз болу – бұл адамтану, оқушының күрделі және қызықты, шым-шытырығы мол рухани жан дүниесіне үңіле білу. Менің ұстазымның ұстаздық шеберлігі мен ұстаздық өнері – ол әрбір шәкіртінің ойын даналықпен ұғып, біздің жүрегімізге жол таба біледі. Жердің тұңғиық терең қойнауынан мұнай бұрғылағандай қабілетімізді оятып, алған білімімізді өмірімізде қолдана алуымызға көмектесті. Мысалы жаратылыстану пәнінен улы және жеуге жарамды саңырауқұлақтар туралы жете түсіндірді. Ата-анаммен демалысқа барғанда мен жеуге жарамды саңырауқұлақты оңай ажырата алдым. Қай заманда болсын, ұстаздарға құрмет жоғары болған. Бүгіннен немесе кешеден ғана ұлы мамандық иелеріне құрмет көрсетіліп келе жатқан жоқ, ықылым заманнан бері ұстаздықтың шоқтығы биік тұр. «Тамшысымен тас тесетін бейнебір су тәрізді» (әл-Фараби) жандарға ілтипат таныту – адамгершілігіңнің ілгері басуының бір қадамы. Өйткені, ұстазға құрмет көрсету – білімге құрмет көрсету. Білімді құрметтемеген, ұстазын қадір тұтпаған шәкірттің ғылымда нәтижеге қол жеткізе алмайтындығы, қол жеткізсе де, тиісінше кәдеге асыра алмайтындығы қасиетті Құранда да жазылған. Тарихта ақыл-парасаты мол тұлғалардың көпшілігі ұстазына ерекше құрметпен қарап, әрдайым бір ізетпен еске алғаны мәлім. Айталық, Ескендір Зұлқарнайын - Аристотельді, Абылай хан - Төле биді, Шәкәрім - Абайды, Бердақ - Күнқожаны, Жамбыл - Сүйінбайды өзіне ақылшы әрі ұстаз тұтқан. «Ұстазы жақсының ұстамы жақсы» дегендей, олар өздерінің өмірде бағындырған зор асуларына ұстаздарының сіңірген еңбегі көп екенін жақсы түсінген. Мәселен, Ескендір Зұлқарнайын өз ұстазын «Мен ұстазыма әкемнен кем қарыздар емеспін. Әкемнен өмірді алсам, Аристотельден сол өмірге керектінің бәрін алдым» деп еске алатын болған екен. Сондықтан да, ұстазды сыйлау – өмірдегі бір борышың. Ұстазға құрмет – адамзатқа міндет.

«Адамның адамшылығы - жақсы ұстаздан» деп ұлы Абай айтқандай, мұғалім тәрбиесі мен өнегесі оқушының болашақ азығы. Жақсы ұстазға кезігіп, тәлім-тәрбие алған шәкірт өмір майданында мойымай күресіп, болашақ жолдарда бағытынан таймасы анық.

Ұрпақ болашағы, халқымыздың келешегі қазіргі ұстаздардың қолында. Тәуелсіз ел атанып, төбемізге ту тігіп, тіліміздің мәртебесі артып, әлемге атымызды танытып жатқан кезеңде ұлттың, елдің болашағы-жас ұрпақ тәрбиесіне де мықты көңіл бөлінуде. Осы егеменді, тәуелсіз Қазақстанда өркениетке бастар жолдың бастауы мектеп десек, мектептің басты тұлғасы, жүрегі-мұғалім.

 Жаһандану заманында ұлт­­тық бәсекеге қабілетті болудың көр­сет­кіші – білім деңгейімен өлше­неді. Сондықтан, әлемдік білім ке­ңістігіне кірігіп, білім беру жү­йе­сін халықаралық биікке көтеру кезек күттірмейтін өзекті мәселе. Бұл мәселені шешудің кілті - ұс­таздардың қолында. Елбасы Нұрсұлтан Назарбаев «Болашақта еңбек ет­іп, өмір сүретіндер – бүгінгі мектеп оқушылары, мұғалім оларды қалай тәрбиелесе, Қазақстан сол деңгейде болады. Сондықтан ұс­тазға жүктелетін міндет ауыр» – деген еді. Ұрпаққа тәрбие беру, білім нәрімен сусындату – екінің бірінің қолынан да келе бермейді. Сондықтан, ұстаз болу – жүректің батырлығы деп бағалауға болады.

 Бәрімізді өз балaсындай көріп, aқыл айтып, көп нәрселерді  үйретіп жүретін осы жанның орны мен үшін қашан да ерекше. Өмірде өз aнаңнан кейінгі қадірлі тағы бір адам болса, ол- алғашқы ұстазым. Әр оқушының  пәнді жақсы білуі пәнді оқытатын ұстазына байланысты екені баршамызға белгілі.  Егер оқушы мен мұғалім арасында қарама-қайшылық болса,  ол сабақтың қаншалықты қызық болғанымен де баланың оны білуіне құлқы болмайды, сабақты оқығысы да келмейді. Мұғaлімдер өз елінің  жас болашағына тәлім-тәрбие береді, бұдан тек қана баланың өмірі қалыптаспайды, сонымен қатар бұл ұлттың, елдің қоғамы қалыптасады. Қaзaқстанның өркендеуіне, aлдыңғы қaтарлы елдер қатарына қосылуына үлкен әсер етеді.   Сыныбымыздағы әрбір шәкірт білікті маман иесі болып, шамшырактай жарык сыйласа онда ұстаздық міндеттің ақталғаны. Мен жақсы оқып, білім алып Абай атамыз айтқандай: «Сенде бір кірпіш дүниеге кетігін тап та, бар қалан»-деп еліме, жеріме жарық шаша алатын шамшырақ болғым келеді. Әрине, ол үшін тек жақсы оқып қана қоймай, оқығанды көңілге ықыласпен тоқып мақсатыма жету жолында аянбай еңбек етемін.

Ең аяулы есім ғой «Ұстаз» деген,
Бар тіршілік бақытты ұстазбенен.
Ұстазды жеткізгенше мұратына
Білім іздеп лапылдап жана берем.

Біз, жас өскелең жастар, тәуелсіз Қазақстанның болашағымыз. Ата – бабаларымыздың аңсаған арманы – тәуелсіздіктің бесігінде тербеліп, еркін өмір сүріп жатқан біздер шынайы бақытты ұрпақпыз. Қазақстанды бүкіл әлем танытып, еліміздің өркендеуіне үлес қосуға ұлағатты ұстаздарымыздан талмай білім алып, ерен еңбек етуге дайынбыз!